Daniel toʻfoni. Daniel toʻfoni, shuningdek, Daniel sikloni yoki Medicane Daniel ham deb ataladi, Oʻrta yer dengizi tropikiga oʻxshash siklon boʻlib, Liviyaga jiddiy taʻsir koʻrsatdi, shuningdek, janubi-sharqiy Yevropaning ayrim qismlariga ham taʼsir qildi. 4-sentyabr atrofida past bosimli tizim sifatida shakllangan toʻfon Gretsiya va Bolgariyaga suv toshqini bilan taʼsir koʻrsatdi. Keyin toʻfon shakliga kirib, Daniel toʻfoni deb nomlandi. Shundan soʻng tez orada subtropik xususiyatlarga ega boʻlib, Liviya qirgʻoqlari tomon harakat qildi. Toʻfon quruqlikka yopirilishdan oldin tropik tusga kirdi. Liviya qirgʻoqlarida halokatli suv toshqinini yuzaga keltirib, holati past darajaga tushdi. Toʻfon Omega blokining samarasi boʻldi. Yuqori bosim zonasi ikkita past bosim zonalari oʻrtasida siqilib, yunoncha Ω harfni shakllantirdi.